*Tämä artikkeli käsittelee kirjaa. Televisiosarjasta kertoo artikkeli Game of Thrones.*

**Valtaistuinpeli** (engl. *A Game of Thrones*) on George R. R. Martinin kirjoittaman *Tulen ja jään laulu* -fantasiasarjan ensimmäinen osa. Alkuperäisteos ilmestyi vuonna 1996 ja suomennos vuonna 2003. Suomennoksesta ilmestyi 2009 kovakantinen Petri Hiltusen kuvittama laitos.

Teos kuvaa Westeros-nimisen mantereen mahtisukujen valtataistelua. Kirjassa on kolme pääjuonta, joista yksi keskittyy Lannisterin ja Starkin sukujen väliseen kamppailuun, yksi tapahtumiin pohjoisessa sijaitsevalla Muurilla, jossa muinainen uhka nostaa päätään, sekä yksi idän mailla maanpaossa eläviin Targaryenin sisaruksiin. Pääjuonten lisäksi seurataan useita alajuonia. Kirjassa on useita näkökulmahenkilöitä, joiden kautta tarinaa kerrotaan aina luku kerrallaan.

*Valtaistuinpeli* voitti 1997 Locus-palkinnon, ja kirjasta koostettu Asimov's Science Fiction -lehdessä julkaistu pienoisromaani *Blood of the Dragon* voitti samana vuonna Hugo-palkinnon. Se oli myös ehdolla Nebula-palkinnon ja World Fantasy Awardin voittajaksi.

Yhdysvaltalainen kaapelitelevisioyhtiö HBO tuottaa *Tulen ja jään laulusta* televisiosarjaa, joka on nimetty *Valtaistuinpelin* mukaan *Game of Thronesiksi*. Pilottijakso kuvattiin syksyllä 2009 ja maaliskuussa 2010 HBO päätti tuottaa ensimmäisen kymmenjaksoisen kauden, joka kattaa *Valtaistuinpelin* tapahtumat.

Juoni
-----

Starkin suvun pään, lordi Eddard "Ned" Starkin luo Talvivaaraan saapuu Seitsemän kuningaskunnan kuningas Robert Baratheon. Baratheon tarjoaa Eddardille Kuninkaankouran virkaa, koska aikaisempi Koura lordi Jon Arryn on kuollut. Eddard ottaa tarjouksen vastahakoisesti vastaan ja lähtee pääkaupunki Kuninkaansatamaan lapsiensa Aryan ja Sansan kanssa.

Vastaanotto
-----------

Vesa Sisättö kirjoitti *Helsingin Sanomien* arvostelussa, että vaikka kirjan aineksissa ei ole mitään kovin omaperäistä, se nousee lajissaan keskitason yläpuolelle ja on "hyvää, mieltä kiehtovaa ja älykästä viihdettä". Useimmat henkilöt on hahmoteltu muutaman vahvan ominaisuuden kautta, mutta he herättävät silti tunteita.

Lähteet
-------

1. ↑  1997 Locus Awards Locus. Viitattu 20.8.2008. (englanniksi)
2. ↑  1997 Hugo Awards Locus. Viitattu 20.8.2008. (englanniksi)
3. ↑  1997 World Fantasy Awards Locus. Viitattu 20.8.2008. (englanniksi)
4. ↑  1997 Nebula Awards Locus. Viitattu 20.8.2008. (englanniksi)
5. ↑  Ryan, Maureen: The 'Games' afoot: HBO's 'Game of Thrones' gears up  13.10.2009. Chicago Tribune. Viitattu 10.5.2010. (englanniksi)
6. ↑  Hibberd, James: HBO greenlights 'Game of Thrones' to series (pic)  2.3.2010. The Hollywood Reporter. Viitattu 10.5.2010. (englanniksi)
7. ↑  Sisättö, Vesa: Valtapelissä voi voittaa tai kuolla (Arkistoitu sivu) *Helsingin Sanomat*.  5.6.2004. Viitattu 27.11.2012.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Tulen ja jään laulu* |
| --- |
|  |
| Romaanit | 
* *Valtaistuinpeli* (1996)
* *Kuninkaiden koitos* (1998)
* *Miekkamyrsky* (2000)
* *Korppien kestit* (2005)
* *Lohikäärmetanssi* (2011)
* *The Winds of Winter* (?)

 |
|  |
| Televisiosarja | 
* Tuotantokaudet (1
* 2
* 3
* 4
* 5
* 6
* 7
* 8)
* Näyttelijät
* Palkinnot

* Jaksot: Kaksi miekkaa
* Ruusu ja leijona
 |
|  |
| Videopelit | 
* *A Game of Thrones: Genesis*
* *Game of Thrones* (2012)
* *Game of Thrones* (2014)

 |
|  |
| Musiikki | 
* *For the Throne*
* *Game of Thrones: Season 6*
* *Game of Thrones: Season 7*
* "Jenny of Oldstones"
* "Light of the Seven"

 |
|  |
| Hahmot | 
* Cersei Lannister
* Tyrion Lannister
* Jon Nietos
* Arya Stark
* Daenerys Targaryen

 |
|  |
| Kielet | 
* Dothraki
* Valyria

 |
|  |
| Muuta | 
* Aikajana
* Kuninkaansatama
* Maailma
* Targaryen
* Viiden kuninkaan sota

 |
|  |
| Sarjaan liittyvät teokset |
|  |
| Romaanit | 
* *Seitsemän kuningaskunnan ritari* (2015)
* *Fire & Blood* (2018)

 |
|  |
| Televisiosarja | 
* *House of the Dragon* (2022–)

 |
|  |
| Hahmot | 
* Rhaenyra Targaryen

 |
|  |
| Muuta | 
* *House of the Dragon: Season 1*

 |

 |